Latvijas futbola izlase 2003. gadā

Latvijas futbola izlase 2003. gadā aizvadīja 13 spēles, no kurām sešās uzvarēja, divās spēlēja neizšķirti, bet piecās zaudēja.

2003. gada sezonu Latvija izlase sāka februārī ar draudzības spēli Antaljā pret Lietuvas izlasi, svinot uzvaru ar rezultātu 2-1.  Latvija Kijivā sacentās ar Ukrainu, kurai zaudēja ar 0-1. Tālāk Latvijas izlase turpināja iepriekšējā sezonā uzsākto dalību 2004. gada Eiropas čempionāta kvalifikācijas turnīrā. Aprīļa beigās Latvijas izlase savā laukumā tika galā ar Sanmarīno (3-0), savukārt jūnija sākumā izbraukumā piekāpās Ungārijas izlasei (1-3).

Jūlija sākumā Igaunijā risinājās Baltijas kausa izcīņas turnīrs. Latvijas izlase pārspēja lietuviešus (2-1), kā arī spēlēja neizšķirti ar igauņiem (0-0), tādējādi iegūstot Baltijas kausu. Augustā Latvijas izlase savā laukumā aizvadīja pēdējo draudzības spēli pirms kvalifikācijas turnīra izšķirošajām spēlēm. Spēlē pret Uzbekistānu tika piedzīvots zaudējums ar rezultātu 0-3.

Rudenī atsākās Eiropas čempionāta kvalifikācijas turnīra spēles, pirms kurām Latvijas izlase saglabāja labas izredzes ieņemt vietu starp divām labākajām komandām savā kvalifikācijas grupā.  Latvijas savā laukumā piekāpās Polijas izlasei ar 0-2, taču 4 dienas vēlāk uzvarēja Ungāriju ar 3-1. Pēdējā kvalifikācijas turnīra spēlē Latvijas izlase spēja izbraukumā uzvarēt Zviedrijas valstsvienību ar 1-0 un ieguva 2. vietu apakšgrupā, saglabājot izredzes kvalificēties finālturnīram. Turpinājumā novembrī Latvijas izlasei bija jāaizvada divas izšķirošās izslēgšanas spēles pret Turcijas izlasi par iekļūšanu Eiropas čempionāta finālturnīrā. Pirmajā spēlē Skonto stadionā Latvijas izlase pārspēja pretiniekus ar 1-0, bet četras dienas vēlāk Stambulā spēlēja neizšķirti 2-2. Latvijas izlase divu spēļu summā ar rezultātu 3-2 uzvarēja Turcijas valstsvienību un pirmoreiz savā pastāvēšanas vēsturē iekļuva kādā no Pasaules vai Eiropas finālturnīriem. Par Latvijas izlases galveno varoni kļuva uzbrucējs Māris Verpakovskis, kurš izšķirošajās pēdējās 4 spēlēs izcēlās ar 5 vārtu guvumiem.

Sezonu Latvijas izlase pabeidza decembrī ar pārbaudes spēli Kiprā pret Kuveitas izlasi (0-2). Dažas dienas vēlāk Latvijas izlase ar 0-1 piekāpās Andalūzijas futbola izlasei, taču šī spēle nav uzskatāma par oficiālu.

Decembrī Latvijas izlase sasniedza savu visu laiku augstāko pozīciju FIFA Pasaules rangā, pakāpjoties uz 51. vietu.

Statistika

FIFA rangs

Spēles 

: Aleksandrs Koliņko — Aleksandrs Isakovs, Igors N. Stepanovs, Dzintars Zirnis, Oļegs Blagonadeždins — Imants Bleidelis, Vitālijs Astafjevs, Juris Laizāns (Valentīns Lobaņovs 79'), Andrejs Rubins (Vladimirs Koļesņičenko 75') — Māris Verpakovskis (Mihails Miholaps 46'; Viktors Dobrecovs 84'), Andrejs Prohorenkovs (Andrejs Štolcers 64').

: Aleksandrs Koliņko — Aleksandrs Isakovs, Igors N. Stepanovs, Dzintars Zirnis, Oļegs Blagonadeždins — Imants Bleidelis, Vitālijs Astafjevs, Juris Laizāns, Andrejs Rubins — Māris Verpakovskis (Vīts Rimkus 84'), Andrejs Prohorenkovs (Mihails Miholaps 73').

: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Dzintars Zirnis — Imants Bleidelis (Viktors Dobrecovs 85'), Juris Laizāns, Andrejs Rubins — Māris Verpakovskis (Vīts Rimkus 60'), Andrejs Prohorenkovs, Mihails Miholaps (Andrejs Štolcers 80').

: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Oļegs Blagonadeždins — Imants Bleidelis (Andrejs Štolcers 79'), Vitālijs Astafjevs (Igors Semjonovs 86'), Valentīns Lobaņovs (Mihails Miholaps 71'), Juris Laizāns, Andrejs Rubins — Māris Verpakovskis.

: Aleksandrs Koliņko — Aleksandrs Isakovs, Mihails Zemļinskis, Dzintars Zirnis, Oļegs Blagonadeždins — Andrejs Štolcers (Valentīns Lobaņovs 71'), Vitālijs Astafjevs, Juris Laizāns, Andrejs Rubins — Māris Verpakovskis (Vīts Rimkus 45'; Mihails Miholaps 80'), Viktors Dobrecovs (Jurģis Pučinskis 64').

: Andrejs Piedels — Aleksandrs Isakovs, Māris Smirnovs, Dzintars Zirnis, Oļegs Blagonadeždins — Andrejs Štolcers, Vitālijs Astafjevs, Juris Laizāns, Andrejs Rubins — Mihails Miholaps (Igors Semjonovs 51'), Viktors Dobrecovs (Kristaps Blanks 77').

: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins (Mihails Miholaps 77') — Imants Bleidelis (Andrejs Štolcers 59'), Jurģis Pučinskis (Vitālijs Astafjevs 46'), Juris Laizāns, Andrejs Rubins — Māris Verpakovskis (Vladimirs Koļesņičenko 82'), Viktors Dobrecovs (Andrejs Prohorenkovs 46').

: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Juris Laizāns, Andrejs Rubins (Igors Semjonovs 82') — Māris Verpakovskis (Vīts Rimkus 80'), Andrejs Prohorenkovs (Andrejs Štolcers 82').

: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Vitālijs Astafjevs, Andrejs Rubins — Vīts Rimkus (Igors Semjonovs 76'), Māris Verpakovskis (Vladimirs Koļesņičenko 89').

: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Vitālijs Astafjevs, Andrejs Rubins (Jurģis Pučinskis 81') — Vīts Rimkus (Aleksandrs Isakovs 74'), Māris Verpakovskis (Andrejs Štolcers 88').

: Aleksandrs Koliņko — Juris Laizāns, Aleksandrs Isakovs, Igors N. Stepanovs, Igors Korabļovs — Imants Bleidelis, Vitālijs Astafjevs, Valentīns Lobaņovs, Andrejs Rubins (Jurģis Pučinskis 83') — Vīts Rimkus (Andrejs Štolcers 86'), Māris Verpakovskis (Vladimirs Koļesņičenko 89').

: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Dzintars Zirnis — Imants Bleidelis, Vitālijs Astafjevs, Juris Laizāns, Andrejs Rubins — Vīts Rimkus (Andrejs Štolcers 79'), Māris Verpakovskis (Marians Pahars 90').

: Andrejs Piedels (Aleksandrs Koliņko 81') — Igors Korabļovs (Igors Semjonovs 46'), Dzintars Zirnis, Māris Smirnovs, Oļegs Blagonadeždins (Artūrs Zakreševskis 54') — Andrejs Štolcers (Kristaps Blanks 46'), Jurģis Pučinskis, Valentīns Lobaņovs, Andrejs Rubins — Viktors Dobrecovs (Vīts Rimkus 46'), Mihails Miholaps (Ģirts Karlsons 75').

Spēlētāji

Atsauces 

2003
2003. gads Latvijā
2003. gads futbolā